6. Hindrek /Raudsepa Tõnu poeg Hindrek, Raudsepa Hindrek, Raudseppa Tönno Poeg Hinrik, Rautseppa Hinrek/, isa Tõnu - vt. nr. 12, ema Truutu - vt. nr. 13, sündis 16.11.1752 Raudsepa talus Söönurme külas Uuemõisa mõisapiirkonnas. Ristiti 22.11.1752, vaderid: köster Jacobsohn, Kirimäe kubjas Jüri, Raudsepa Mardi naine Mai Karla külast. Leeris käis Kosel sügisel 1770. Sai Raudsepa talu peremeheks pärast isa Tõnu surma ning on peremehena kirjas nii 1782., 1795. kui ka 1811. a. hingerevisjonides. Perekonnanimede panemisel 1835. a. sai Hindreku poeg Tõnu perekonnanimeks KRUSTIK. Hindrek suri 61-aastaselt 01.02.1814 Uuemõisa mõisapiirkonnas ja maeti 08.02.1814. Surmapõhjuseks on kirikuõpetaja märkinud "tundmatu haigus" /unbek(annt)/.